

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 024-03/23-01/29**

**URBROJ: 2186-3-02-23-9**

**Cestica, 29.08.2023.**

Na temelju članka 4. Odluke o javnim priznanjima Općine Cestica ("Službeni vjesnik Varaždinske županije" broj 29/2014) i članka 28. Statuta Općine Cestica ("Službeni vjesnik Varaždinske županije" broj 13/21), Općinsko vijeće Općine Cestica na svojoj 14. sjednici održanoj dana 29. kolovoza 2023. godine, donosi

**O D L U K U**

**o dodjeli javnih priznanja Općine Cestica u 2023. godini**

Članak 1.

Ovom Odlukom Općina Cestica dodjeljuje u 2023. godini javna priznanja i to:

- Nagradu Općine Cestica,

- Grb Općine Cestica i

- Plaketu Općine Cestica.

Članak 2.

**Nagrada Općine Cestica dodjeljuje se:**

 **- Udomiteljskoj obitelji Klasić, vl. Ankice Klasić iz Križovljana Radovečkog,**

 **Antuna Mihanovića 28,** za osobite uspjehe u razvoju društvenih odnosa i

 unapređenja djelatnosti iz područja socijalne skrbi (udomiteljstva) na području

 općine Cestica.

 - **Udomiteljstvu Juričinec, vl. Snježane Juričinec iz Brezja Dravskog,**

 **Varaždinska 60,** za osobite uspjehe u razvoju društvenih odnosa i unapređenja

 djelatnosti iz područja socijalne skrbi (udomiteljstva) na području općine Cestica.

Članak 3.

**Grb Općine Cestica dodjeljuje se:**

* **Stanku Vincetiću iz Otok Virja, Dravska 34, umirovljenom policajcu i hrvatskom branitelju** za zasluge u oslobodilačkim akcijama Domovinskog rata, za opći razvoj demokracije i napredak čovječanstva
* **Antunu Bosilju iz Cestice, Dravska 30,** za osobite uspjehe u razvoju društvenih odnosa, zaštite okoliša i društveno korisnom radu značajnom za zajednicu.

Članak 4.

**Plaketa Općine Cestica dodjeljuje se:**

* **Vatrogasnoj zajednici Općine Cestica,** za 30 godina djelovanja i rada te za osobite uspjehe u razvoju društvenih odnosa, zaštite od požara i civilne zaštite, posebno značajnih za Općinu Cestica
* **Županić graditeljstvu d.o.o., vl. Vlado Županić iz Cestice, Varaždinska 31,** za osobite uspjehe postignute u razvoju društvenih i poslovnih odnosa, posebno značajnih za Općinu Cestica
* **Desyre d.o.o., vl. Marko Hladika**, za osobite uspjehe i ulaganja u razvoju poslovnih odnosa posebno značajnih za Općinu Cestica .

Članak 5.

Javna priznanja uručiti će se na svečanoj sjednici Općinskog vijeća, povodom obilježavanja Dana Općine Cestica, 15. rujna 2023. godine.

Članak 6.

Ova Odluka stupa na snagu prvog dana od dana objave u "Službenom vjesniku Varaždinske županije".

Predsjednik Općinskog vijeća

Darko Majhen, mag.pol.